უნივერსიტეტის ღონისძიებების პორტალი

LIVE-შეხვედრების სერია: რატომ უნდა გვახსოვდეს საქართველოს დემოკრატიული რესპუბლიკა
2020-06-23 10:35 (Asia/Dubai)
ილიას სახელმწიფო უნივერსიტეტის ისტორიის სამაგისტრო პროგრამის ლექტორები წარმოგიდგენენ ყოველკვირეულ Live-შეხვედრების სერიას.
სერიის პირველ შეხვედრას მაუნთ ჰოლიოკის კოლეჯისა (აშშ) და ილიაუნის პროფესორი სტივენ ჯონსი გამართავს.
შეხვედრის თემა: „რატომ უნდა გვახსოვდეს საქართველოს დემოკრატიული რესპუბლიკა“
ლექციის შესახებ
2018 წლის მაისში საქართველოში აღინიშნა საქართველოს დემოკრატიული რესპუბლიკის 100 წლისთავი. თუმცა მისი არსებობის შესახებ ცოტა ვიცით. საქართველოსა და ევროპის ისტორიის ეს ნაწილი მეტწილად მივიწყებულია. თბილისში ნაკლებად არის ძეგლები თუ ქუჩები, რომლებიც საქართველოს პირველ რესპუბლიკას მოგვაგონებენ. 1918-21 წლებში კი სრულიად განსხვავებული ვითარება იყო: საქართველოს რესპუბლიკა რუსეთს, ოსმალეთის იმპერიასა და დიდ ბრიტანეთს შორის მძაფრი გეოპოლოტიკური კონკურენციის წყაროს წარმოადგენდა და ამავე დროს სოციალიზმის შესახებ ევროპული დებატების მთავარ საკითხად იქცა. საქართველო ბოლშევიზმის უფრო ჰუმანურ სოციალისტურ ალტერნატივად განიხილებოდა. თუმცა, მოცემულ პერიოდში მისი ამგვარი მნიშვნელობის მიუხედავად, დღეს საქართველოს პირველი რესპუბლიკა ისტორიული ნარატივის „დანამატს“ წარმოადგენს. ქართველების უმეტესობამ ცოტა რამ თუ იცის თავიანთი ქვეყნის ამ ინოვაციური და პოლიტიკურად შემოქმედებითი პერიოდის შესახებ.
ვისაუბრებთ შემდეგ საკითხებზე:

რატომ მიეცა დავიწყებას საქართველოს პირველი რესპუბლიკა?

რა განაპირობებდა საქართველოს რესპუბლიკის მნიშვნელობას მის თანამედროვე პერიოდში?

ვინ იყვნენ საქართველოს პირველი რესპუბლიკის „დამფუძნებელი მამები“ და რა იყო მათი მიზანი?

რატომ უნდა გვახსოვდეს საქართველოს პირველი რესპუბლიკა?

რა სახის მემკვიდრეობა დაგვიტოვა მან? გვაძლევს თუ არა გარკვეული დასკვნების გამოტანის საშუალებას, გვასწავლის თუ არა რამეს?

მომხსენებლის შესახებ:
პროფესორმა სტივენ ჯონსმა ფილოსოფიის მეცნიერებათა დოქტორის ხარისხი ლონდონის ეკონომიკისა და პოლიტიკურ მეცნიერებათა სკოლაში 1984 წელს მოიპოვა. იგი ასწავლიდა კალიფორნიის, ლონდონისა და ოქსფორდის უნივერსიტეტებში. იყო ჰარვარდის უნივერსიტეტის მკვლევარი და ოქსფორდის უნივერსიტეტის სენტ ენტონის კოლეჯის უფროსი ასოცირებული წევრი. 1989 წლიდან ასწავლის მაუნტ ჰოლიოკის კოლეჯში (აშშ). ჯონსის ნაშრომებიდან აღსანიშნავია მონოგრაფია „სოციალიზმი ქართულ ფერებში: ევროპული გზა სოციალურ დემოკრატიამდე, 1883-1917“ (Harvard University Press, 2005); „ომი და რევოლუცია კავკასიაში: საქართველო ცეცხლის ალში” (რედ., Routledge, 2010); „საქართველო: პოლიტიკური ისტორია დამოუკიდებლობის გამოცხადების შემდეგ“ (I.B. Tauris, 2012) და „თანამედროვე საქართველოს დაბადება: პირველი ქართული რესპუბლიკა და მისი მემკვიდრეები, 1918-2010″ (რედ., Routledge, 2013). პროფესორი ჯონსი „ქართლის ცხოვრების“ ინგლისური თარგმანის მთავარი რედაქტორი (საქართველოს მეცნიერებათა აკადემია და არტანუჯი, 2014) და ნოე ჟორდანიას სიტყვებისა და ნაშრომების სამტომეულის მთავარი რედაქტორია (ქართულენოვანი კრებული). პროფესორი ჯონსი არის საქართველოს მეცნიერებათა აკადემიის უცხოელი წევრი და თბილისის სახელმწიფო უნივერსიტეტისა (2012) და ილიას სახელმწიფო უნივერსიტეტის (2018) პროფესორი.
სამუშაო ენა: ქართული
დრო: 24 ივნისი, 19:00 საათი
ადგილი: ილიას სახელმწიფო უნივერსიტეტის ფეისბუქგვერდი

Live-ციკლი – შეხვედრები მშობლებთან: „როგორ დავეხმაროთ ბავშვს მეტყველების გაგებაში“
2020-06-19 16:00
19 ივნისს, 16:00 საათზე, ილიას სახელმწიფო უნივერსიტეტის ბავშვის განვითარების ინსტიტუტის ორგანიზებით ციკლის „Live-შეხვედრები მშობლებთან“ ფარგლებში გაიმართება შეხვედრა თემაზე: „როგორ დავეხმაროთ ბავშვს მეტყველების გაგებაში“.
შეხვედრას ფასილიტაციას გაუწევენ: ელენე ბაჩიაშვილი, არჩილ აფხაზავა, ოლიკო ქარჩავა.

დრო: 19 ივნისი, 16:00 საათი
შეხვედრის ადგილი: ილიას სახელმწიფო უნივერსიტეტის ბავშვის განვითარების ინსტიტუტის ფეისბუქის გვერდი.
შეხვედრების ციკლის შესახებ სრული ინფორმაცია ხელმისაწვდომია ბმულზე: https://bit.ly/2Toa48n

შეხვედრა „ჯიპიაი ჰოლდინგის“ წარმომადგენელთან – BOOSTER TALKS
2020-06-19 15:00
19 ივნისს, პარასკევს, 15:00 საათზე, BOOSTER Talks-ის სტუმარი იქნება „ჯიპიაი ჰოლდინგის” HR დეპარტამენტის უფროსი ნინო ხაჭაპურიძე.
2006 წლიდან „ჯიპიაი ჰოლდინგი“ ევროპის ერთ-ერთი უმსხვილესი სადაზღვევო კომპანიის, „ვენის სადაზღვევო ჯგუფის“ წევრი გახდა.
BOOSTER Talks გულისხმობს ექსკლუზიურად ილიაუნის სტუდენტებისა და კურსდამთავრებულებისთვის საქართველოში მოქმედ კერძო, საჯარო და არასამთავრობო სტრუქტურების წარმომადგენელებთან ონლაინშეხვედრებს.
მომხსენებელი განიხილავს შემდეგ საკითხებს:

როგორ დავგეგმოთ კარიერული და პიროვნული განვითარება;

როგორ შევქმნათ პერსონალური ბრენდი და რა გავლენას ახდენს ის ჩვენს კარიერაზე;

როგორ გამოვიყენოთ სოციალური ქსელები ჩვენი პროფესიული მიზნების მისაღწევად;

თვითშემეცნების ტექნიკები, რომლებიც წარმატების მიღწევაში დაგვეხმარება;

ნეთვორკინგის დანიშნულება და კავშირი ჩვენს მიზნებთან.

შეხვედრაზე დასწრების მსურველებმა შეავსეთ სარეგისტრაციო ფორმა არა უგვიანეს 18 ივნისის 23:59 საათისა.
შეხვედრის ბმულს გამოგიგზავნით შეხვედრის დაწყებამდე ერთი საათით ადრე.

დრო: 19 ივნისი, 15:00 საათი
სარეგისტრაციო ფორმა.

„კლასგარეშე საუბრები“ – თანამედროვე ტექნოლოგიები პანდემიასთან ბრძოლაში
2020-06-18 17:00
„კლასგარეშე საუბრები“– ილიაუნისა და განათლების კოალიციის ახალი ინიციატივაა, რომელიც ხორციელდება მასწავლებლის ეროვნული კონკურსის ფარგლებში და განკუთვნილია სკოლის მოსწავლეებისთვის. პროექტის ფარგლებში მოსწავლეებს საშუალება ექნებათ ლაივრეჟიმში მოისმინონ ილიაუნის პროფესორთა საინტერესო ლექციები, დაუსვან მათ შეკითხვები და მიიღონ პასუხები.
პირველი ლექციის თემაა „თანამედროვე ტექნოლოგიები პანდემიასთან ბრძოლაში”.
მომხსენებელი – ნანა დიხამინჯია, ილიას სახელმწიფო უნივერსიტეტის რექტორის მოადგილე ინოვაციების მიმართულებით, კომპიუტერული და ელექტრონული ინჟინერიის პროფესორი
პროექტს წარადგენს ირინა ხანთაძე, განათლების კოალიციის გამგეობის თავმჯდომარე.
დრო: 18 ივნისი, 17:00 საათი
ადგილი: ილიას სახელმწიფო უნივერსიტეტის, განათლების კოალიციის, საჩხერის მუნიციპალიტეტის სოფელ ნიგვზარის საჯარო სკოლა, ილია ჭავჭავაძის სახელობის ქალაქ საჩხერის №2 საჯარო სკოლა, ხაშურის N1 საჯარო სკოლა, ქუთაისის N33 საჯარო სკოლა, საჩხერის მუნიციპალიტეტის სოფელ კორბოულის N2 საჯარო სკოლა, მამია ფანცულაიას სახელობის წყალტუბოს მუნიციპალიტეტის სოფელ, ფარცხანაყანევის N2 საჯარო სკოლა, გორის მუნიციპალიტეტის სოფელ ხიდისთავის საჯარო სკოლა, რუსთავის N4 საჯარო სკოლა, მარნეულის N2 საჯარო სკოლა

LIVE-პროექტი „რესტარტი“: შეხვედრა ვახო ვახტანგიშვილსა და ლევან კობახიძესთან
2020-06-18 13:00
18 ივნისს, 13:00 საათზე, საკონსულტაციო კომპანია ჯეპრა და ილიას სახელმწიფო უნივერსიტეტი წარმოგიდგენთ live-პროექტს „რესტარტი“.
მეცხრე შეხვედრის სტუმრები იქნებიან ვახო ვახტანგიშვილი და ლევან კობახიძე.
სტუმრების შესახებ

ვახო ვახტანგიშვილი, Chief Startup Officer, საქართველოს ბანკი
ლევან კობახიძე, Chief Digital Officer, საქართველოს ბანკი

თემა: „ინოვაციები და 500 სტარტაპი“
დრო: 18 ივნისი, 13:00 საათი
ადგილი: ილიაუნის სტუდენტურ საქმეთა დეპარტამენტის ფეისბუქის გვერდი
პროექტის შესახებ ვრცლად იხილეთ: https://bit.ly/2ywBku5

წარმატებული სამუშაო ბედნიერებისთვის
2020-06-15 14:07
ტექნოლოგიების სწრაფმა განვითარებამ და საზოგადოების მზარდმა მოთხოვნამ მსოფლიო ბაზარზე ბევრი ახალი პროფესია გააჩნია, რომელთა გარეშე ყოველდღიური ცხოვრება უკვე შეუძლებელია. დღეს ნებისმიერი კომპანია წარმოუდგენელია დეველოპერის, დიზაინერის ან ციფრული მედიის სპეციალისტის გარეშე. პანდემიამ კი გვაჩვენა, რომ ამ მიმართულებების გამართულად მუშაობა ბიზნესის წარმატებისთვის უმნიშვნელოვანესი ფაქტორია, ამიტომ დღეს ამ სფეროს სპეციალისტებზე მოთხოვნა გაცილებით უფრო დიდია.
ქართული ტექნოლოგიური შრომითი ბაზარი, როგორ ავარჩიოთ პროფესიული მიმართულება და შესაფერისი დამსაქმებელი, როგორ ვაპოვნინოთ თავი HR-ებს – ამ ყველაფრის შესახებ 17 ივნისს უნილაბის Cyber Talk-ის ბოლო ღია ლექციაზე adjarabet.com-ის ტალანტების მოზიდვის განყოფილების ხელმძღვანელი ირაკლი ტ. მიქიაშვილი და ჯეპრას უფროსი კონსულტანტი სოსო გალუმაშვილი ისაუბრებენ უნილაბის მარკეტინგისა და საზოგადოებასთან ურთიერთობის ხელმძღვანელ ლიკა მოშიაშვილთან ერთად.

დაიწყო განაცხადების მიღება საერთაშორისო ახალგაზრდული პროგრამის Social Impact Award-ის ფარგლებში!
2020-06-15 14:01
Impact Hub Tbilisi, საქართველოს ბანკი • Bank of Georgia-სა და UNDP Georgia-სთან ერთად ახორციელებს მასშტაბურ ახალგაზრდულ პროგრამას სოციალური მეწარმეობის მიმართულებითSocial Impact Award.

თუ ხარ 18-დან 30 წლამდე;

გსურს გახდე მეწარმე და ამავდროულად დადებითი ცვლილებები მოუტანო საზოგადოებას;

გაიარე 2-თვიანი ინკუბაცია იმფაქთ ჰაბში პროფესიონალ მენტორებთან ერთად;

მიიღე ჯილდო 2000 ევრო;

დაესწარი ახალგაზრდა სოციალური მეწარმეების საერთაშორისო სამიტს.

განაცხადი შეგიძლიათ შეავსოთ ბმულზე: https://apply.socialimpactaward.net/georgia/
მეტი ინფორმაციისთვის ეწვიეთ ბმულს.
* განაცხადების წარდგენის ბოლო ვადაა 2020 წლის 26 ივნისი.

კლასგარეშე საუბრები – ილიას სახელმწიფო უნივერსიტეტისა და განათლების კოალიციის ახალი ინიციატივა სკოლის მოსწავლეებისთვის
2020-06-12 16:23
„კლასგარეშე საუბრები“ ილიაუნისა და განათლების კოალიციის ახალი ინიციატივაა, რომელიც ხორციელდება სკოლის ლიდერობის ეროვნული კონკურსის ფარგლებში და განკუთვნილია სკოლის მოსწავლეებისთვის. პროექტის ფარგლებში მოსწავლეებს საშუალება ექნებათ ლაივრეჟიმში მოისმინონ ილიაუნის პროფესორთა საინტერესო ლექციები, დაუსვან მათ შეკითხვები და მიიღონ პასუხები.
ლექციების ტრანსლაცია მოხდება ილიას სახელმწიფო უნივერსიტეტის, განათლების კოალიციისა და სკოლის ლიდერობის ეროვნული კონკურსის ფინალისტი დირექტორების სკოლების ფეისბუქის გვერდებზე.

ლექციები გაიმართება ყოველ ხუთშაბათს, 17:00 საათზე.

განრიგი:
18 ივნისი –„თანამედროვე ტექნოლოგიები პანდემიასთან ბრძოლაში“
მომხსენებელი –ნანა დიხამინჯია, ილიას სახელმწიფო უნივერსიტეტის რექტორის მოადგილე ინოვაციების მიმართულებით, კომპიუტერული და ელექტრონული ინჟინერიის პროფესორი
25 ივნისი –„ბავშვის გამოხატვის თავისუფლება – ბავშვის უფლება მისი აზრის მოსმენასა და მონაწილეობაზე”
მომხსენებლები: თამარ გურჩიანი, ილიაუნის სამართლის სკოლის პროფესორი, მარიამ დევიძე, ილიაუნის სამართლის სკოლის სტუდენტი
2 ივლისი – „კარგი წიგნი ყველა თაობის მკითხველისათვის”
მომხსენებელი –ანა კორძაია-სამადაშვილი, ილიას სახელმწიფო უნივერსიტეტის ჰუმანიტარული მეცნიერებების მიმართულების ასოცირებული პროფესორი
9 ივლისი – „როგორ იქმნება სპექტაკლი“
მომხსენებლები: ნატალია თვალჭრელიძე, ილიაუნის თეატრის ხელმძღვანელი, დათო ველიჯანაშვილი, ილიაუნის თეატრის მოწვეული მსახიობი, მარიამ როინიშვილი, ილიაუნის თეატრის მოწვეული მსახიობი

16 ივლისი – „ელექტრონული საგანმანათლებლო რესურსები“

მომხსენებელი – სანდრო ასათიანი, ილიას სახელმწიფო უნივერსიტეტის პროფესორი, უნილაბის დირექტორი

ლექციების განრიგი და ინფორმაცია სპიკერების შესახებ განახლდება ეტაპობრივად.

პარტნიორი სკოლები:

საჩხერის მუნიციპალიტეტის სოფელ ნიგვზარის საჯარო სკოლა
ილია ჭავჭავაძის სახელობის ქალაქ საჩხერის №2 საჯარო სკოლა
ხაშურის N1 საჯარო სკოლა
ქუთაისის N33 საჯარო სკოლა
საჩხერის მუნიციპალიტეტის სოფელ კორბოულის N2 საჯარო სკოლა
მამია ფანცულაიას სახელობის წყალტუბოს მუნიციპალიტეტის სოფელ ფარცხანაყანევის N2 საჯარო სკოლა
გორის მუნიციპალიტეტის სოფელ ხიდისთავის საჯარო სკოლა
წალკის მუნიციპალიტეტის სოფელ ბარეთის საჯარო სკოლა
რუსთავის N4 საჯარო სკოლა
მარნეულის N2 საჯარო სკოლა

მურო თაკალანძის ტრენინგი პროექტ Booster-ის მონაწილეებისთვის
2020-06-11 19:55
პროექტის „Booster კარიერული განვითარების აქსელერატორი” ფარგლებში სოციალური არხებისა და თვითპრეზენტაციის საშუალებების შესახებ სამუშაო შეხვედრას გამართავს ილიას სახელმწიფო უნივერსიტეტის მოწვეული ლექტორი და საზოგადოებასთან ურთიერთობის მთავარი სპეციალისტი მურო თაკალანძე.
შეხვედრა რამდენიმე დღეს გაგრძელდება და მოიცავს როგორც თეორიულ, ასევე პრაქტიკულ კომპონენტებს.
პროექტში Booster, რომელიც გულისხმობს ილიაუნის სტუდენტებისათვის დასაქმებისა და კარიერული განვითარებისთვის აუცილებელი უნარების (4C) განვითარებას, მონაწილეობას იღებს 70 სტუდენტი საბაკალავრო და სამაგისტრო საფეხურიდან.
პროექტი გულისხმობს მოწვეულ სპეციალისტებთან შეხვედრებსაც.
შემდეგი ნაკადისთვის მონაწილეთა შერჩევა დაიწყება შემოდგომის სემესტრიდან.

LIVE-პროექტი „რესტარტი“: შეხვედრა ვამეხ ხერხეულიძესა და დავით მიზანდართან
2020-06-11 13:00
საკონსულტაციო კომპანია ჯეპრა და ილიას სახელმწიფო უნივერსიტეტი წარმოგიდგენთ live-პროექტს „რესტარტი“.
მერვე შეხვედრის სტუმრები არიან ვამეხ ხერხეულიძე და დავით მიზანდარი
სტუმრების შესახებ
ვამეხ ხერხეულიძე – Elven Technologies
დავით მიზანდარი – ინოვატორი
თემა: „განჭვრეტადი ინოვაციები“
დრო: 11 ივნისი, 13:00 საათი
ადგილი: ილიაუნის სტუდენტურ საქმეთა დეპარტამენტის ფეისბუქის გვერდი
პროექტის შესახებ ვრცლად იხილეთ: https://bit.ly/2ywBku5

შეხვედრა კომპანიის SavvY წარმომადგენელთან – BOOSTER TALKS
2020-06-09 15:00
9 ივნისს, სამშაბათს, 15:00 საათზე, BOOSTER Talks-ის სტუმარი იქნება ბიზნესის საკონსულტაციო კომპანიის SavvY მმართველი პარტნიორი მარიამ ქოიავა.
SavvY, ბიზნესის საკონსულტაციო კომპანია,2015 წელს დაფუძნდა. კომპანია კონსულტაციას უწევს ისეთ ორგანიზაციებს, როგორებიცაა: მაკდონალდს საქართველო, PSP ფარმა, აჭარის ავტონომიური რესპუბლიკის მთავრობა, GMT სასტუმროები და ა. შ. სრული ჩამონათვალი იხილეთ ბმულზე.
BOOSTER Talks გულისხმობს ექსკლუზიურად ილიაუნის სტუდენტებისა და კურსდამთავრებულებისთვის საქართველოში მოქმედ კერძო, საჯარო და არასამთავრობო სტრუქტურების წარმომადგენელებთან ონლაინშეხვედრებს.
მომხსენებელი განიხილავს შემდეგ საკითხს:
თანამედროვე ქართული კომპანიები და მათი უნარი კრიზისებთან გამკლავების დროს.
შეხვედრაზე დასწრების მსურველებმა შეავსეთ სარეგისტრაციო ფორმა არა უგვიანეს 8 ივნისის 23:59 საათისა.
შეხვედრის ბმულს გამოგიგზავნით შეხვედრის დაწყებამდე ერთი საათით ადრე.

დრო: 9 ივნისი,15:00 საათი
სარეგისტრაციო ფორმა.

ონლაინ შეხვედრა თემაზე: „გენდერული ნიშნით ძალადობა: გამომწვევი მიზეზები და აუცილებელი ნაბიჯები“
2020-06-09 15:00
ილიას სახელმწიფო უნივერსიტეტი უერთდება კამპანიას „მე ვირჩევ თანასწორობას“ საგრანტო პროექტის „ერთად თანასწორობისთვის“ ფარგლებში. პროექტის მიზანია მრავალფეროვნების პატივისცემისა და დისკრიმინაციის წინააღმდეგ ბრძოლის შესახებ ცნობიერების ამაღლება, ასევე სამოქალაქო ინტეგრაციის ხელშეწყობა და ტოლერანტული გარემოს გაძლიერება სტუდენტთა შორის.
9 ივნისს, 15:00 საათზე, ილიას სახელმწიფო უნივერსიტეტი ევროპის საბჭოს მხარდაჭერით გამართავს ონლაინშეხვედრას თემაზე: „გენდერული ნიშნით ძალადობა: გამომწვევი მიზეზები და აუცილებელი ნაბიჯები“.
ღონისძიება ტარდება კამპანიის „მე ვირჩევ თანასწორობას” ფარგლებში, რომელიც მიმდინარეობს პროექტის „ბრძოლა დისკრიმინაციის, სიძულვილის დანაშაულის და სიძულვილის ენის წინააღმდეგ საქართველოში“ ფარგლებში. პროექტი ხორციელდება საქართველოში 2016-2019 წლების ევროპის საბჭოს სამოქმედო გეგმის მიხედვითა და დანიის სამეზობლო პროგრამის (DANEP) მხარდაჭერით.
სტუმრები
მაკა ფერაძე – შსს ადამიანის უფლებათა დაცვისა და გამოძიების ხარისხის მონიტორინგის დეპარტამენტის დირექტორის მოვალეობის შემსრულებელი;
ეკატერინე სხილაძე – სახალხო დამცველის მოადგილე.
ღონისძიების მიზანია დამსწრე საზოგადოება გაეცნოს გენდერული ნიშნით ძალადობის გამომწვევ მიზეზებსა და არსებულ მდგომარეობას, ასევე იმსჯელონ გადაჭრის გზებსა და აუცილებელ ნაბიჯებზე.
სტუმრები ისაუბრებენ გენდერული ნიშნით ძალადობის გამომწვევ მიზეზებზე, სტატისტიკურ მონაცემებსა და ქვეყანაში არსებულ ტენდენციებზე ამ მიმართულებით, ასევე გენდერული ნიშნით ძალადობის შესამცირებლად გადასადგმელ აუცილებელ ნაბიჯებზე, როგორც საკანონმდებლო და აღმასრულებელი კუთხით, ასევე საზოგადოების ცნობიერების ამაღლების თვალსაზრისით.
შეხვედრას შეგიძლიათ დაესწროთ ონლაინრეჟიმში მოცემული ბმულის მეშვეობით: https://us02web.zoom.us/j/88388386822
ღონისძიება ტარდება „მე ვირჩევ თანასწორობას”კამპანიის ფარგლებში, რომელიც მიმდინარეობს პროექტის „ბრძოლა დისკრიმინაციის, სიძულვილის დანაშაულის და სიძულვილის ენის წინააღმდეგ საქართველოში“ ფარგლებში. პროექტი ხორციელდება საქართველოში 2016-2019 წლების ევროპის საბჭოს სამოქმედო გეგმის მიხედვითა და დანიის სამეზობლო პროგრამის (DANEP) მხარდაჭერით

რატომ მონაცემთა ვიზუალიზაცია?!
2020-06-08 19:00
8 ივნისს, 19:00 საათზე, ფოსეტის თანადამფუძნებელი და პროექტების კოორდინატორი მარიამ გამხარაშვილი გიამბობთ, რა არის მონაცემთა ვიზუალიზაცია? რატომ იზრდება ამ სფეროს გავლენა და მისდამი ინტერესი? რა პრინციპებს უნდა აკმაყოფილებდეს კარგი მონაცემთა ვიზუალიზაცია და რა ზოგადი ტენდენციების გათვალისწინებით ვქმნით ან ვაფასებთ ამ სახის პროდუქტს.
მომხსენებელი გაგიზიარებთ პრაქტიკულ რჩევებს, აგიხსნით, როგორ შეგიძლიათ ამ სფეროში ჩართვა და ამისთვის რა უნარები გესაჭიროებათ ან შეგიძლიათ გამოიმუშაოთ.
გელოდებით 8 ივნისს, ორშაბათს, 19:00 უნილაბის Facebook-გვერდზე შემდეგ Cyber Talk-ზე.

ილიაუნის ფსიქიკური ჯანმრთელობის რესურსცენტრისა და კლუბის „სინერგია“ დისტანციური ტრენინგი სტუდენტებისთვის
2020-06-08 17:42
კოვიდ-19 პანდემიის პირობებში შექმნილი ვითარების საპასუხოდ ილიაუნის ფსიქიკური ჯანმრთელობის რესურსცენტრი და გლობალური ინიციატივა ფსიქიატრიაში − კლუბი „სინერგია“ გთავაზობთ დისტანციური (ონლაინ) ტრენინგების ციკლს.
ტრენინგების თემატიკა:

პირველადი ფსიქოლოგიური დახმარება
სტრესის მართვა
პროფესიული გადაწვა

შეხვედრები გაიმართება დისტანციურად, პროგრამა ზუმის პლატფორმაზე.
ვის შეუძლია ტრენინგში მონაწილეობა?

ტრენინგში მონაწილეობა შეუძლია ილიას სახელმწიფო უნივერსიტეტის საბაკალავრო და სამაგისტრო საფეხურის ნებისმიერი მიმართულების სტუდენტს, რომელსაც აქვს სურვილი, ტრენინგით გათვალისწინებული თემატიკის მიმართულებით გაიღრმაოს ცოდნა და უნარები. განვლილი მასალა შესაძლებლობას მოგცემთ უკეთ დაეხმაროთ საკუთარ თავს და სხვებს. კურსის დასრულების შემდეგ მონაწილეები მიიღებენ ტრენინგში მონაწილეობის დამადასტურებელ სერტიფიკატს.
ტრენერები
ტრენინგის ფარგლებში სესიებს გაუძღვებიან კლუბის „სინერგია“ კონსულტანტები, ილიას სახელმწიფო უნივერსიტეტის მაგისტრატურის კურსდამთავრებულები.
ტრენინგების განრიგი

ტრენინგი გაიმართება ორ ნაკადად:

პირველი ნაკადი: 15,16,17 ივნისი;
მეორე ნაკადი: 22,23,24 ივნისი.

ტრენინგის ხანგრძლივობა: 3 დღე;
თითოეული სესიის ხანგრძლივობა: 2 საათი (12:00-14:00 საათი)
მონაწილეთა რაოდენობა: თითოეულ ნაკადში 20 მონაწილე (ტრენინგს გაივლის 40 სტუდენტი)
რას მომცემს ეს ტრენინგი?

ფსიქოლოგიური პირველადი დახმარება – ტრენინგის მიზანია მონაწილეებს მიაწოდოს ინფორმაცია პირველადი ფსიქოლოგიური დახმარების რაობის, პრინციპების, ეთიკური საკითხებისა და ეფექტური კომუნიკაციის მნიშვნელობის შესახებ. ასევე გააცნოს რეკომენდაციები დისტანციური პირველადი ფსიქოლოგიური დახმარების განხორციელებისთვის.
სტრესის მართვა – სტრესის ბუნება, გამომწვევი მიზეზები, შედეგები და გამკლავების მექანიზმები. ტრენინგზე მიმოხილული იქნება სტრესის დაძლევის ტექნიკებიც.
პროფესიული გადაწვა – მოდულის ეს ნაწილი, რომელიც თავს უყრის თეორიულ ცოდნასა და პრაქტიკულ სავარჯიშოებს, ტრენინგის მონაწილეებს მისცემს შესაძლებლობას მიიღონ ინფორმაცია პროფესიული ცხოვრების ხარისხის შესახებ, მათ შორის პროფესიული გადაწვის ფენომენზე, გამომწვევ მიზეზებსა და რისკის ფაქტორებზე, დაძლევის სტრატეგიებსა და რეკომენდაციებზე როგორც პიროვნულ, ასევე ორგანიზაციულ დონეზე.

როგორ მივიღო მონაწილეობა ტრენინგში?

ტრენინგში მონაწილეობისთვის საჭიროა შეავსოთ მარტივი სააპლიკაციო ფორმა არაუგვიანეს 2019 წლის 12 ივნისისა.
სააპლიკაციო ფორმა ხელმისაწვდომია ბმულზე: https://bit.ly/3f0CFsN

Cyber Talks: „ადამიანის უნარი და ციფრული გამოცდილება“
2020-06-05 19:00
5 ივნისის Cyber Talks-ზე adjara.com-ის არტდირექტორი ბექა კერესელიძე გიამბობთ, რა უნდა გაითვალისწინოთ ინტერფეისის დიზაინზე მუშაობისას, როგორ შეიძლება ამ პროცესში ადამიანის ჩვევების გამოყენება და დიზაინის როლზე მარკეტინგში.
გელოდებით პარასკევს, 5 ივნისს, 19:00 საათზე, უნილაბის Facebook-გვერდზე.

ვებინარი თემაზე: „COVID-19 – კვებითი ჩვევები, ნეგატიური გამკლავება და კვებითი აშლილობები“
2020-06-05 18:00
5 ივნისს გაიმართება ილიას სახელმწიფო უნივერსიტეტის ფსიქიკური ჯანრმთელობის რესურსცენტრისა და ადიქციის კვლევების ინსტიტუტის ვებინარი თემაზე: „COVID-19 – კვებითი ჩვევები, ნეგატიური გამკლავება და კვებითი აშლილობები“.
რა რისკები მოუტანა კოვიდ-19-ის პანდემიამ იმ ადამიანებს, რომელთაც კვებითი აშლილობები აქვთ? ხომ არ გაზარდა კვებითი აშლილობების რისკი ზოგადად მოსახლეობაში? როგორ უნდა მოხდეს კვებასთან დაკავშირებული ფსიქიკური ჯანმრთელობის პრობლემების პრევენცია? – ამ და მასთან დაკავშირებულ სხვა საკითხებზე ისაუბრებენ ვებინარის წამყვანები:

ჯანა ჯავახიშვილი, ილიას სახელმწიფო უნივერსიტეტის პროფესორი
ია შეყრილაძე, ილიას სახელმწიფო უნივერსიტეტის პროფესორი
ეკა ჭყონია, ილიას სახელმწიფო უნივერსიტეტის პროფესორი

დრო: 5 ივნისი, 18:00 საათი
ადგილი: ილიას სახელმწიფო უნივერსიტეტის ISPCC კონსულტირების ცენტრი – https://bit.ly/36VOYUt
სერიის შესახებ ვრცელი ინფორმაცია ხელმისაწვდომია ბმულზე: https://bit.ly/2VdUiyA

LIVE-ციკლი – შეხვედრები მშობლებთან: „ბავშვთან კომუნიკაციის ამოცანა; კონტროლი თუ თვითკონტროლი?“
2020-06-05 16:00
5 ივნისს, 16:00 საათზე, ილიას სახელმწიფო უნივერსიტეტის ბავშვის განვითარების ინსტიტუტის ორგანიზებით ციკლის „Live-შეხვედრები მშობლებთან“ ფარგლებში გაიმართება მესამე შეხვედრა თემაზე: „ბავშვთან კომუნიკაციის ამოცანა; კონტროლი თუ თვითკონტროლი?“.
შეხვედრას ფასილიტაციას გაუწევს ბავშვის განვითარების ინსტიტუტის დირექტორი ნინო ცინცაძე.
დრო: 5 ივნისი, 16:00 საათი
შეხვედრის ადგილი: ილიას სახელმწიფო უნივერსიტეტის ბავშვის განვითარების ინსტიტუტის ფეისბუქის გვერდი
შეხვედრების ციკლის შესახებ სრული ინფორმაცია ხელმისაწვდომია ბმულზე: https://bit.ly/2Toa48n

შეხვედრა Nexia TA წარმომადგენლებთან – BOOSTER TALKS
2020-06-05 15:00
5 ივნისს, პარასკევს, 15:00 საათზე, BOOSTER Talks-ის სტუმრები იქნებიან ფინანსური მომსახურების კომპანია Nexia TA წარმომადგენლები – ადამიანური რესურსების მართვისა და ორგანიზაციული განვითარების ხელმძღვანელი და HR პროფესიონალთა ასოციაციის დამფუძნებელი მაკა კუკავა და Nexia TA აკადემიის მენეჯერი ომარ ტერტერაშვილი.
საბუღალტრო და საკონსულტაციო მიმართულები კომპანია Nexia TA მსოფლიოს საუკეთესო კომპანიების ათეულშია.
BOOSTER Talks გულისხმობს ექსკლუზიურად ილიაუნის სტუდენტებისა და კურსდამთავრებულებისთვის საქართველოში მოქმედ კერძო, საჯარო და არასამთავრობო სტრუქტურების წარმომადგენელებთან ონლაინშეხვედრებს.
მომხსენებლები განიხილავენ საკითხს –დასაქმების უნარ-ჩვევების შესახებ.
შეხვედრაზე დასწრების მსურველებმა შეავსეთ სარეგისტრაციო ფორმა არა უგვიანეს 4 ივნისის 23:59 საათისა.
შეხვედრის ბმულს გამოგიგზავნით შეხვედრის დაწყებამდე ერთი საათით ადრე.
დრო: 5 ივნისი,15:00 საათი
სარეგისტრაციო ფორმა.

LIVE-პროექტი „რესტარტი“: შეხვედრა ზაალ გაჩეჩილაძესთან
2020-06-04 13:00
საკონსულტაციო კომპანია ჯეპრა და ილიას სახელმწიფო უნივერსიტეტი წარმოგიდგენთ live-პროექტს „რესტარტი“.
სერიის მეშვიდე შეხვედრის სტუმარია ზაალ გაჩეჩილაძე.
სტუმრის შესახებ
ზაალ გაჩეჩილაძე – Pulsar AI-ის თანადამფუძნებელი
Pulsar AI პირველი ქართული სტარტაპია, რომელმაც 1,2-მილიონიანი ინვესტიცია მოიზიდა „სილიკონის ველის“ ინვესტორებისგან.
თემა: აი, სტარტაპი – პულსარ AI
დრო: 4 ივნისი, 13:00 საათი
ადგილი: ილიაუნის სტუდენტურ საქმეთა დეპარტამენტის ფეისბუქის გვერდი
პროექტის შესახებ ვრცლად იხილეთ: https://bit.ly/2ywBku5

დისტანციური სემინარი „ბავშვთა უფლებები და მათი ინტეგრირება საუნივერსიტეტო საგანმანათლებლო პროგრამებში
2020-06-03 14:30
3 ივნისს, 14:00-დან 15:30 საათამდე გაიმართება სემინარი თემაზე: „ბავშვთა უფლებები და მათი ინტეგრირება საუნივერსიტეტო საგანმანათლებლო პროგრამებში“.

მომხსენებელი – დოქტორი ღასან ხალილი (Dr. Ghassan Khalil, UNICEF Representative, Georgia), გაეროს ბავშვთა ფონდის წარმომადგენელი საქართველოში.

დისტანციური სემინარი გაიმართება მხოლოდ სამართლის სკოლის აკადემიური პერსონალისთვის

სარეგისტრაციო ბმული იხილეთ აქ

შეხვედრა Orient Logic -ის წარმომადგენლებთან – BOOSTER TALKS
2020-06-02 15:00
2 ივნისს, სამშაბათს, 15:00 საათზე, BOOSTER Talks-ის სტუმრები იქნებიან ინფორმაციული ტექნოლოგიების ლიდერი კომპანიის, Orient Logic-ის HR ჯენერალისტი ნინი ნიკოლაძე და მარკეტინგისა და საზოგადოებასთან ურთიერთობის მენეჯერი ლიკა გორდაძე.
BOOSTER Talks გულისხმობს ექსკლუზიურად ილიაუნის სტუდენტებისა და კურსდამთავრებულებისთვის საქართველოში მოქმედ კერძო, საჯარო და არასამთავრობო სტრუქტურების წარმომადგენელებთან შეხვედრებს ონლაინრეჟიმში.
შეხვედრისას მომხსენებლები განიხილავენ შემდეგ საკითხებს:

დისტანციური სამუშაო რეჟიმის გამოწვევები;

თანამედროვე ტენდენციები შრომით ბაზარზე;

რჩევები, რომლებიც უნდა გავითვალისწინოთ პოტენციურ დამსაქმებელთან ურთიერთობისას;

Orient Logic-ის გუნდი დისტანციური სამუშაო რეჟიმის დროს.

შეხვედრაზე დასწრების მსურველებმა შეავსეთ სარეგისტრაციო ფორმა არა უგვიანეს 1-ლი ივნისის 23:59 საათისა.
შეხვედრის ბმულს გამოგიგზავნით შეხვედრის დაწყებამდე ერთი საათით ადრე.
დრო: სამშაბათი, 2 ივნისი, 15:00 საათი
სარეგისტრაციო ფორმა.

Wordpress – იზი ფიზი დეველოპმენტში
2020-05-29 19:00
მას შემდეგ, რაც web 2.0-მა ინტერნეტის მომხმარებელს საშუალება მისცა შეექმნა ვებსაიტი დამოუკიდებლად, ვებსაიტების შექმნაზე მოთხოვნამ დიდი სისწრაფით დაიწყო ზრდა, მაგრამ ბაზარზე ცოტა იყო ისეთი, ვისაც შეეძლო პროგრამირების ენების გამოყენება, კოდირება, ვებსაიტების დიზაინი და აწყობა თავისი ფუნქციონალით. ამ დროს გამოჩნდა ბაზარზე ვორდპრესი. ძრავი, რომელიც საშუალებას იძლევა მინიმალური კოდის ან საერთოდ კოდის წერის გარეშე შექმნათ მარტივი ვებსაიტები, მართოთ კონტენტი ლაივრეჟიმში და ცვალოთ დინამიკურად.
ვორდპრესი ერთ-ერთი ყველაზე პოპულარული ძრავი და კარგი არჩევანია მათთვის, ვისაც სურს მარტივად შექმნას საკუთარი ვებსაიტი ან პირველი ნაბიჯები გადადგას ვებდეველოპმენტში.
უფრო ვრცლად ამ თემაზე უნილაბის ვორდპრესის კურსის ლექტორი და ფრონტ-ენდ დეველოპერი ნუკრი ტუსიშვილი გესაუბრება მომდევნპ Cyber Talks-ზე.
გელოდებით უნილაბის Facebook გვერდზე 29 მაისს, პარასკევს, 19:00 საათზე.

ვებინარების სერია: „როგორ გავუფრთხილდეთ ბავშვებისა და მოზარდების ფსიქიკურ ჯანმრთელობას?“
2020-05-29 18:00
29 მაისს, 18:00 საათზე, ილიას სახელმწიფო უნივერსიტეტის ფსიქიკური ჯანმრთელობის რესურსცენტრის, ადიქციის კვლევების ინსტიტუტისა და სტუდენტთა ფსიქოლოგიური კონსულტირების ცენტრის ორგანიზებით გაიმართება სერიის „COVID-19-თან დაკავშირებული ახალი ფსიქოსოციალური რეალობა და მასთან გამკლავება“ მეექვსე ვებინარი თემაზე: „როგორ გავუფრთხილდეთ ბავშვებისა და მოზარდების ფსიქიკურ ჯანრთელობას?“
ვისაუბრებთ ბავშვებისა და მოზარდების ფსიქიკური ჯანმრთელობის ხელშეწყობაზე პანდემიისას და პანდემიის გარეშე, „ოჯახის პაციენტზე“, „საკმარისად კარგ დედაზე“, „ბავშვის საუკეთესო ინტერესის“ პრინციპზე, ფსიქოლოგიური დახმარების მიდგომებსა და მეთოდებზე. ასევე შევეხებით საქართველოში დღეს არსებულ დილემებს ბავშვის ფსიქოსოციალური კეთილდღეობის დაცვის საქმეში.
ვებინარს გაუძღვებიან:
ჯანა ჯავახიშვილი, პროფესორი, ილიას სახელმწიფო უნივერსიტეტი;
ქეთევან ფილაური, ფსიქოლოგი, ილიას სახელმწიფო უნივერსიტეტის მოწვეული ლექტორი, ფონდი „გლობალური ინიციატივა ფსიქიატრიაში“;
მაია ცირამუა, ფსიქოლოგი, საქართველოს წამების მსხვერპლთა რეაბილიტაციის ცენტრი.
შეგიძლიათ წინასწარ მოგვაწოდოთ შეკითხვები მეილზე ispcc@iliauni.edu.ge
ან დაგვისვათ ლაივის მსვლელობისას.

დრო: 29 მაისი, 18:00 საათი
ადგილი: ილიას სახელმწიფო უნივერსიტეტის ISPCC კონსულტირების ცენტრი
სერიის შესახებ ვრცელი ინფორმაცია ხელმისაწვდომია ბმულზე: https://bit.ly/2VdUiyA

LIVE-ციკლი – შეხვედრები მშობლებთან: ფუნქციური უნარებისა და დამოუკიდებლობის ხელშეწყობა
2020-05-29 16:00
29 მაისს, 16:00 საათზე, ილიას სახელმწიფო უნივერსიტეტის ბავშვის განვითარების ინსტიტუტის ორგანიზებით ციკლის „Live-შეხვედრები მშობლებთან“ ფარგლებში გაიმართება მეორე შეხვედრა თემაზე: „ფუნქციური უნარებისა და დამოუკიდებლობის ხელშეწყობა“.
შეხვედრას ფასილიტაციას გაუწევს ფსიქოლოგი ნატა ძაძამია

დრო: 29 მაისი, 16:00 საათი
შეხვედრის ადგილი: ილიას სახელმწიფო უნივერსიტეტის ბავშვის განვითარების ინსტიტუტის ფეისბუქის გვერდი
შეხვედრების ციკლის შესახებ სრული ინფორმაცია ხელმისაწვდომია ბმულზე: https://bit.ly/2Toa48n

შეხვედრა SpaceFarms-ისა და Urban Greens-ის დამფუძნებელთან – BOOSTER TALKS
2020-05-29 15:00
29 მაისს, პარასკევს, 15:00 საათზე, BOOSTER Talks-ის სტუმარი იქნება SpaceFarms-ისა და Urban Greens-ის დამფუძნებელი ტუსია ღარიბაშვილი.
BOOSTER Talks გულისხმობს ექსკლუზიურად ილიაუნის სტუდენტებისა და კურსდამთავრებულებისთვის საქართველოში მოქმედ კერძო, საჯარო და არასამთავრობო სტრუქტურების წარმომადგენელებთან ონლაინშეხვედრებს.
მომხსენებელი განიხილავს შემდეგ საკითხებს:

ურბანული მეურნეობის განვითარება და პერსპექტივები საქართველოში;

თანამედროვე ტექნოლოგიების შერწყმა აგროსამეურნეო სფეროში – რას ნიშნავს მდგრადი მეურნეობა;

დიდი გამოწვევა – გლობალური დათბობა და მისი ზეგავლენა მეურნეობაზე.

შეხვედრაზე დასწრების მსურველებმა შეავსეთ სარეგისტრაციო ფორმა არა უგვიანეს 28 მაისის 23:59 საათისა.
შეხვედრის ბმულს გამოგიგზავნით შეხვედრის დაწყებამდე ერთი საათით ადრე.
დრო: 29 მაისი, 15:00 საათი
სარეგისტრაციო ფორმა.

ვებინარი ახლო აღმოსავლეთის მიმართულების სტუდენტებისთვის
2020-05-29 14:00
29 მაისს გაიმართება ვებინარი ახლო აღმოსავლეთის მიმართულების სტუდენტებისთვის. ვებინარი შეეხება ამ სპეციალობის სტუდენტთა დასაქმების სფეროებსა და შესაძლებლობებს. საუბარი იქნება დასაქმების პერსპექტივების შესახებ შემდეგი მიმართულებებით: ა) აკადემიური სფერო; ბ) მთარგმნელობითი და სათარჯიმნო საქმიანობა; გ) ბიზნესის სფერო; დ) ექსპერტებად და ანალიტიკოსებად მუშაობა.
ონლაინშეხვედრას გაუძღვებიან გიორგი სანიკიძე, ილიას სახელმწიფო უნივერსიტეტის პროფესორი, გ. წერეთლის აღმოსავლეთმცოდნეობის ინსტიტუტის დირექტორი; თამარ მოსიაშვილი, ილიას სახელმწიფო უნივერსიტეტის ასოც. პროფესორი, კატარზინა შიდლო (Katarzyna Sidło), გ. წერეთლის აღმოსავლეთმცოდნეობის ინსტიტუტის მოწვეული მკვლევარი, ვარშავის სოციალური და ეკონომიკური კვლევითი ცენტრის ახლო აღმოსავლეთისა და ჩრდ. აფრიკის დეპარტამენტის დირექტორი; რადოსლავ სტერნა (Radosław Sterna), აღმოსავლეთმცოდნე, ვარშავის უნივერსიტეტის დოქტორანტი.
ვებინარი გაიმართება ორ ნაწილად, მცირე შესვენებით: 14.00-14.40, 15.00-15.40 სთ.
სამუშაო ენები: ინგლისური, ქართული
I ნაწილი:
https://us02web.zoom.us/j/84195565327?pwd=[REDACTED]
II ნაწილი:
https://us02web.zoom.us/j/88516394460?pwd=[REDACTED]

LIVE-პროექტი „რესტარტი“: შეხვედრა სანდრო ასათიანსა და ზურაბ ჯიშკარიანთან
2020-05-28 17:00
საკონსულტაციო კომპანია ჯეპრა და ილიას სახელმწიფო უნივერსიტეტი წარმოგიდგენთ live-პროექტს „რესტარტი“.
მეხუთე შეხვედრის სტუმრები არიან სანდრო ასათიანი და ზურაბ ჯიშკარიანი.
სტუმრების შესახებ
სანდრო ასათიანი, ილიაუნის კიბერლაბოატორია უნილაბის დირექტორი, ჯეოლაბის დამფუნებელი, ილიას სახელმწიფო უნივერსიტეტის პროფესორი
ზურაბ ჯიშკარიანი, ანიმას დამფუძნებელი, მწერალი, პოეტი და გეიმდიზაინერი
თემა: „სტარტაპ-კულტურა“
დრო: 28 მაისი, 17:00 საათი
ადგილი: ილიაუნის სტუდენტურ საქმეთა დეპარტამენტის ფეისბუქის გვერდი
პროექტის შესახებ ვრცლად იხილეთ: https://bit.ly/2ywBku5

კვლევის დაგეგმვისა და ჩატარების მოკლე კურსი დოქტორანტებისათვის
2020-05-27 11:59
ილიას სახელმწიფო უნივერსიტეტის საერთაშორისო სადოქტორო სკოლა დოქტორანტებს კვლევის დაგეგმვისა და ჩატარების მოკლე კურსს სთავაზობს. კურსის მონაწილეები ინტერაქციულად შეისწავლიან კვლევის დაგეგმვისა და განხორციელების 4 ეტაპს: I –
სამეცნიერო კვლევის სისტემური მეთოდებისა და მიდგომების მიმოხილვა, ლიტერატურის მიმოხილვა და კვლევის შეკითხვის დასმა, II –კვლევის მეთოდის შერჩევა, კაუზალური და კორელაციური დიზაინი, კონტროლირებული ექსპერიმენტები, III –მონაცემების დამუშავება, მონაცემთა ანალიზის მიდგომები და მეთოდები, IV –შედეგების განხილვა და ანალიზი.
ოთხნაწილიანი კურსის პირველ და მესამე ნაწილს გაუძღვება პროფესორი ერეკლე მაღრაძე, ხოლო მეორე და მეოთხე ნაწილს – პროფესორი ნინო ჯავახიშვილი (იხილეთ მოკლე ბიოგრაფიები). თითო თემას დაეთმობა ერთი კვირა, ყოველ კვირას იქნება შეხვედრა პროფესორთან, დამოუკიდებელი მუშაობა დავალებებზე და პრეზენტაცია (პპტ ფაილის დახმარებით).
კურსის დაწყებამდე სტუდენტებს მიეწოდებათ საკითხავი მასალა, რომელიც პროფესორთან შეხვედრისათვის მათ უკვე წაკითხული უნდა ჰქონდეთ, რათა პროფესორთან შეხვედრის დრო გამოიყენონ მასალისა და საკითხების სიღრმისეული გააზრებისა და შეკითხვების დასმისათვის.
შეხვედრაზე პროფესორები, საკითხავი მასალის გარდა, სტუდენტებს შესთავაზებენ მოკლე სავარჯიშოებს. ასევე თითოეული სტუდენტი მოამზადებს ოთხ პრეზენტაციას პროფესორთან შეთანხმებულ თემაზე (ეს შეიძლება იყოს მისი სადოქტორო ნაშრომის თემა ან რომელიმე სხვა თემა) და გააკეთებს ერთ პრეზენტაციას ყოველ კვირაში.
კურსის დასრულების შემდეგ დასწრების სერტიფიკატს მიიღებს ყველა მონაწილე.
ვორკშოპის ხელმძღვანელები: პროფ. ნინო ჯავახიშვილი, პროფ. ერეკლე მაღრაძე
წინასწარ წასაკითხი სავალდებულო ლიტერატურა: ტექსტი ხელმისაწვდომი გახდება
მსურველებისთვის რეგისტრაციის შემდეგ.
ფორმატი: On-line კურსი
სამუშაო ენა: ქართული
მონაწილეთა რაოდენობა: 15
თარიღები და დროები:
8.06.2020, ორშაბათი, 11:00 -14:00
I სამეცნიერო კვლევის სისტემური მეთოდების და მიდგომების მიმოხილვა, ლიტერატურის მიმოხილვა და კვლევის კითხვის დასმა.
15.06.2020, ორშაბათი, 11:00 -14:00
II კვლევის მეთოდის შერჩევა, კაუზალური დაკორელაციური დიზაინი, კონტროლირებული ექსპერიმენტები.
22.06.2020, ორშაბათი, 11:00 -14:00
III მონაცემების დამუშავება, მონაცემთა ანალიზის მიდგომები და მეთოდები.
29.06.2020, ორშაბათი, 11:00 -14:00
IV შედეგების განხილვა და ანალიზი.

რეგისტრაცია: წინასწარი რეგისტრაცია სავალდებულოა და მოქმედებს პრიორიტეტის პრინციპი. სარეგისტრაციო ვადის ბოლო დღეა 2020 წლის 3 ივნისი, 18:00. გთხოვთ, დარეგისტრირდეთ ონლაინ ანკეტის მეშვეობით: https://forms.gle/wJ7oHvMp3NQVVeJ56
ვორკშოპის ხელმძღვანელების შესახებ:
პროფესორი ნინო ჯავახიშვილი ასწავლის ილიას სახელმწიფო უნივერსიტეტში სამივე საფეხურის სტუდენტებს და ფსიქოლოგიის პროგრამას უძღვება. მან სწავლებისა და კვლევის გამოცდილება მიიღო ოქსფორდის (1996-1997), ჰეთფილდის (1999), ზაარლანდის (2002, 2009, 2011), ვასედას (2010), რატგერსის (2009), კალიფორნიის ლოს ანჟელესის (2005-2009), მაიამის (2017-2018) უნივერსიტეტებში. სამაგისტრო კურსებისა და მოხსენებებისათვის პროფესორი ჯავახიშვილი მიიწვიეს ვენის, ტუშას, ჰელსინკის, გრანადის, გლაზგოს, პარიზის დიდროს, ლიონის ლუმიერის, თესალონიკის უნივერსიტეტებში. ნინო ჯავახიშვილს გამოქვეყნებული აქვს სტატიები როგორც საერთაშორისო, ასევე ადგილობრივ გამოცემებში (312 ციტირება Scopus-ის ბაზაში). პროფესორი ჯავახიშვილი თანამშრომლობს და რეკომენდაციების აწვდის ისეთ სამთავრობო და არასამთავრობო ორგანიზაციებს, როგორებიცაა: საქართველოს გარემოს დაცვის სამინისტრო, საქართველოს განათლებისა და მეცნიერების სამინისტრო, სოციალური მომსახურების სააგენტო, World Bank, USAID, SIDA, UNIFEM, UN Women, UNFPA, EBRD და სხვ.
ასოცირებული პროფესორი ერეკლე მაღრაძე ასწავლის ილიას სახელმწიფო უნივერსიტეტში კომპიუტერული მეცნიერებების საგნებს, ასევე სან დიეგოს სახელმწიფო უნივერსიტეტის ქართულ კამპუსში კომპიუტერული მეცნიერებების სტუდენტებს და არის ქართული კამპუსის კომპიუტერული მეცნიერებების პროგრამის კოორდინატორი. ერეკლე მაღრაძე ილიას სახელმწიფო უნივერსიტეტში ახალი მოთხოვნების და ბაზრის გამოწვევების გათვალისწინებით ქმნის და ავითარებს ქართული და ინგლისურენოვანი კომპიუტერული მეცნიერებების პროგრამებს. ასევე ხელმძღვანელობს ილიაუნის გამოთვლით ცენტრს, რომელიც ერთადერთი საუნივერსიტეტო გამოთვლითი ცენტრია საქართველოში.
ერეკლე მაღრაძემ 2006 წელს მიიღო ბაკალავრის ხარისხი გამოყენებითი მათემატიკის მიმართულებით, ხოლო 2009 წელს – მაგისტრის ხარისხი საინფორმაციო ტექნოლოგიებისა და მათემატიკური მოდელირების მიმართულებით. 2008 წლიდან ჩართული იყო ევროპის ბირთვული კვლევების ორგანიზაციის (CERN), ATLAS ექსპერიმენტში. მისი კვლევა დაკავშირებული იყო განაწილებული და პარალელური გამოთვლითი სისტემების შექმნასთან და ექსპერიმენტული მონაცემების ეფექტურ შენახვასა და ანალიზთან. 2011 წელს მან სწავლა განაგრძო გიოტინგენის უნივერსიტეტის სადოქტორო პროგრამაზე (GAUSS), ასევე გახდა CERN-ის ATLAS ექსპერიმენტის კვალიფიციური წევრი გოტინგენის უნივერსიტეტის ფიზიკის II ინსტიტუტიდან. მისი სადოქტორო კვლევა დაკავშირებული იყო გამოთვლითი კლასტერული სისტემების მართვის ავტომატიზაციასთან მონაცემთა ანალიზისა და ხელოვნური ინტელექტის ტექნოლოგიების გამოყენებით. 2016 წელს წარმატებით დაიცვა სადოქტორო ნაშრომი და მიიღო დოქტორის ხარისხი ფიზიკაში, კერძოდ გამოთვლითი ფიზიკის მიმართულებით. ერეკლე მაღრაძის მოხსენებებმა გაიმარჯვა საერთაშორისო კონფერენციებსა და სიმპოზიუმებზე (NEC2013, CHEP2015). დღეს ის აქტიურადაა ჩართული მანქანური სწავლებისა და ხელოვნური ინტელექტის ტექნოლოგიების განვითარებასა და სასწავლო მასალის ქართულ ენაზე შექმნაში. ამავე მიმართულებით ჩართულია პრაქტიკულ მუშაობაში, როგორც კომპანია MaxinAI-ის ინჟინერიის მიმართულების დირექტორი. ერეკლე მაღრაძე ასევე DevOps Georgia საზოგადოების დამფუძნებელია. ამ საზოგადოების ფარგლებში ჩატარებული კონფერენციებისა და შეხვედრების ორგანიზებით ცდილობს ხელი შეუწყოს ღია კოდის პრინციპზე დაფუძნებული პროგრამული უზრუნველყოფისა და თანამედროვე პროგრამული უზრუნველყოფის არქიტექტურის დანერგვასა და განვითარებას.

შეხვედრა ბაქსვუდის საერთაშორისო სკოლის დირექტორთან – BOOSTER TALKS
2020-05-26 15:00
26 მაისს, სამშაბათს, 15:00 საათზე, BOOSTER Talks-ის სტუმარი იქნება ბაქსვუდის საერთაშორისო სკოლის დირექტორი არჩილ სუმბაძე.
BOOSTER Talks გულისხმობს ექსკლუზიურად ილიაუნის სტუდენტებისა და კურსდამთავრებულებისთვის საქართველოში მოქმედ კერძო, საჯარო და არასამთავრობო სტრუქტურების წარმომადგენელებთან ონლაინშეხვედრებს.
მომხსენებელი განიხილავს შემდეგ საკითხებს:

ძირითადი ფაქტები ბაქსვუდის სკოლის შესახებ და მისი ინოვაციური მიდგომები;

განათლების თანამედროვე პარადიგმა და მისი შესაბამისი ადამიანური რესურსები;

ყველაზე მოთხოვნადი კომპეტენციები დასაქმების ბაზარზე განათლების სექტორში;

პანდემიის მიერ შეცვლილი გარემო და მოთხოვნები;

რა მეთოდებით განვივითაროთ თანამედროვე კომპეტენციები?

როგორ შევქმნათ კარიერული განვითარების საფუძვლები სტუდენტური ცხოვრების დროს.

შეხვედრაზე დასწრების მსურველებმა შეავსეთ სარეგისტრაციო ფორმა არა უგვიანეს 25 მაისის 23:59 საათისა.
შეხვედრის ბმულს გამოგიგზავნით შეხვედრის დაწყებამდე ერთი საათით ადრე.
დრო: 26 მაისი, 15:00 საათი
სარეგისტრაციო ფორმა
